Cruella, l’última creació de Disney, baixa la persiana del cinema Tívoli i prepara l’obertura de la Terrassa d’Estiu
2025-07-24

Una de les vilanes més conegudes del cinema serà l’encarregada de protagonitzar, el pròxim cap de setmana, l’última pel·lícula d’estrena que es projectarà al cinema Tívoli de Burjassot abans de tancar la persiana per a donar pas, a la fi de juny, al cinema a la fresca de la Terrassa d’Estiu.

Així, Cruella, l’última creació de la factoria Disney, es projectarà en el Tívoli, el dissabte 5 i el diumenge 6, a les 19h, en quatre sessions, a les 16:30h i a les 19:30h, tots dos dies. El preu únic de les entrades és de quatre euros i les mateixes es poden adquirir, telemàticament, en https://cinetivoli.es/.

En la pel·lícula, no recomanada per a menors de 12 anys, l’actriu Enma Stone es posa en la pell i en l’os de Cruella de Vil. La icònica vilana de 101 Dàlmates (1961), amb el cabell tenyit meitat de blanc i l’altra meitat de color negre, i amant incondicional de les pells, és la protagonista d’aquest film que narra els orígens de Cruella, diversos anys abans dels esdeveniments que ocorrien en el clàssic de Disney. Així, els espectadors i espectadores podran descobrir els principals motius pels quals Cruella es va tornar tan freda i retorçada, al mateix temps que coneixeran també com va nàixer la seua obsessió per les pells.